26/07/2019 | Administración LocalMunicipal
Abegondo
Publicación de anuncio de medios electrónicos

Mediante este escrito notifícolle que o Pleno do Concello de Abegondo, na sesión ordinaria realizada o 18/07/2019, aprobou o seguinte acordo: 2. PROPOSTA AO PLENO PARA INCORPORAR OS MEDIOS ELECTRÓNICOS AS ACTAS. Polo alcalde-presidente dáse conta da proposta informada favorablemente pola comisión informativa correspondente que dí: ASUNTO: PROPOSTA AO PLENO PARA INCORPORAR OS MEDIOS ELECTRONICOS AS ACTAS EXPEDIENTE: 2019/G006/000073 ANTECEDENTES PRIMEIRO.–Tanto a Lei 39/2015, do 1 de outubro, como a Lei 40/2015, do 1 de outubro, xeneralizan o emprego de medios electrónicos. Concretamente, no que atinxe ás relacións ad extra, a Lei 39/2015, do 1 de outubro, incorpora o uso xeneralizado e obrigatorio de medios electrónicos tanto respecto dos documentos e actos administrativos en xeral (artigos 26.1 e 36.1) como en relación coas diferentes fases do procedemento administrativo (neste sentido poden citarse os artigos 71.1, 75.1, 80.2 e 88.4), e establece, así mesmo, no seu artigo 70.2, o formato electrónico dos expedientes administrativos SEGUNDO.–En atención ao exposto, esta proposta decreto ten por obxecto a regulación do emprego de medios electrónicos no relativo aos libros de actas das sesións de órganos colexiados Pleno e das distintas comisións informativas, sen prexuízo dos demais aspectos recollidos na restante normativa aplicable. LEXISLACIÓN APLICABLE A Lexislación máis destacada do asunto é a seguinte: – A Lei 7/1985, do 2 de abril, Reguladora das Bases de Réxime Local. – A Lei 39/2015, do 1 de outubro, do procedemento administrativo común das administracións públicas. – A Lei 40/2015, do 1 de outubro, do procedemento administrativo común das administracións públicas. – A Lei 5/1997, de 22 de xullo, de Administración Local de Galicia. – O Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. – O Decreto 101/1983, do 14 de xullo, sobre libros de actas de acordos e resolucións das corporacións locais, e o Decreto 418/2001, do 29 de novembro, polo que se regula o papel numerado especial da Comunidade Autónoma de Galicia para uso das corporacións locais. – O Decreto 24/2018, do 15 de febreiro, sobre os libros de actas e de resolucións das entidades locais galegas. – O Real Decreto 128/2018, de 16 de marzo, polo que se regula o réxime xurídico dos funcionarios de Administración Local con habilitación de carácter nacional. CONSIDERACIÓNS PRIMEIRA.–De acordo co establecido no artigo 2 do Decreto 24/2018, do 15 de febreiro, sobre os libros de actas e de resolucións das entidades locais galegas: 1. As actas das sesións dos órganos colexiados de goberno constarán en documentos asinados electronicamente pola persoa titular da Secretaría e pola persoa titular da presidencia do órgano colexiado de goberno ou persoa que a substitúa ou en quen delegue. Así mesmo, as resolucións ou decretos constarán en documentos asinados electronicamente pola persoa titular da secretaría e pola persoa titular da presidencia da entidade local, ou persoa que a substitúa ou en que delegue. As sinaturas destes documentos terán as garantías exixidas pola normativa reguladora dos documentos electrónicos.2. As actas das sesións dos órganos colexiados de goberno estenderanse en soporte electrónico incorporando, ou non o arquivo audiovisual das sesións.3. A acta en soporte electrónico sen incorporación do arquivo audiovisual da sesión defínese coma o documento electrónico que conteña, como mínimo: a) Consignación expresa dos seguintes estremos: lugar de reunión, data e hora de inicio e finalización da sesión, indicación do carácter ordinario ou extraordinario, persoas asistentes con expresión dos seus cargos (presidente/a, vogais e demais) e os membros que se escusasen, orde do día, contido dos acordos acadados, se for o caso, e opinións sintetizadas dos membros que tivesen intervido nas deliberacións, así como a expresión do sentido do voto dos membros. b) Sinatura electrónica: a sinatura electrónica da persoa que exerce a secretaría do órgano, que dota de fe pública e efectos de dereito o documento, e da persoa que exerza a presidencia. SEGUNDA.–Por acordo de pleno poderá optarse porque as actas das sesións dos órganos colexiados de goberno incorporen o arquivo audiovisual da sesión. Neste caso, o ficheiro resultante da gravación, xunto coa certificación expedida pola secretaría da súa autenticidade e integridade, e cantos documentos en soporte electrónico se empregasen como documentos da sesión, incorporaranse á acta da sesión, sen necesidade de facer constar nesta última as deliberacións. A acta en soporte electrónico con incorporación do arquivo audiovisual da sesión defínese como un documento electrónico e multimedia que conteña como mínimo: a) A consignación expresa dos seguintes datos: lugar de reunión, data e hora de inicio e finalización da sesión, indicación do carácter ordinario ou extraordinario, persoas asistentes con expresión dos seus cargos (presidente/a, vogais e demais) e os membros que se escusasen, orde do día, contido dos acordos alcanzados, se for o caso, así como a expresión do sentido do voto dos membros. b) A gravación da sesión cun arquivo de audio e vídeo. Este documento recollerá a literalidade das intervencións. c) Sinatura electrónica: a sinatura electrónica da persoa que exerce a secretaría do órgano, que dota de fe pública e efectos de dereito o documento, e da persoa que exerza a presidencia. TERCEIRA.–Por outra banda, o Real Decreto 128/2018, de 16 de marzo, polo que se regula o réxime xurídico dos funcionarios de Administración Local con habilitación de carácter nacional, no seu artigo 3. d), cando regula a Función pública de secretaría indica que a función de fe pública comprende a de asistir e levantar acta das sesións dos órganos colexiados referidos na letra a) e publicala na sede electrónica da Corporación de acordo coa normativa sobre protección de datos. A acta transcribirase polo Secretario no Libro de Actas, calquera que sexa o seu soporte ou formato, en papel ou electrónico, autorizada coa firma do Secretario e o visto e prace do Alcalde ou Presidente da Corporación. Non obstante, no caso de que o soporte sexa electrónico, será preciso que se redacte en todo caso polo Secretario da Corporación extracto en papel comprensivo dos seguintes datos: lugar, data e hora da celebración da sesión; a súa indicación do carácter ordinario ou extraordinario; os asistentes e os membros que se escusaron; así como o contido dos acordos alcanzados, no seu caso, e as opinións sintetizadas dos membros da Corporación que interviñesen nas deliberacións e incidencias destas, con expresión do sentido do voto dos membros presentes. CUARTA.–O concello conta coa ferramenta de Backoffice Tedec (aplicación de xestión interna dos expedientes do Telesforo El Yaalaoui Canoniga), subministrada pola Deputación e, salvo cambio de ferramenta, será aí onde se recollan os expedientes para a tramitación electrónica das actas, extractos e videoactas ou audioactas, no seu caso. Os extractos serán creados a partiren da aplicación e mediante a xeración dun xustificante con versión imprimible e cófigo de verificación CVD. Visto que o expediente seguiu a tramitación establecida na lexislación aplicable e que procede a súa aprobación por parte do Pleno desta Entidade, propónse a adopción do seguinte ACORDO: PRIMEIRO.–Estender as actas das sesións dos órganos colexiados de goberno en soporte electrónico incorporando o arquivo multimedia das sesións, todo elo de acordo cos requirimentos establecidos no artigo 2 do Decreto 24/2018, do 15 de febreiro, sobre os libros de actas e de resolucións das entidades locais galegas. SEGUNDO.–Redatar, en todo caso, polo Secretario da Corporación, extracto en papel comprensivo dos seguintes datos: lugar, data e hora da celebración da sesión; a súa indicación do carácter ordinario ou extraordinario; os asistentes e os membros que se escusaron; así como o contido dos acordos alcanzados, no seu caso, e as opinións sintetizadas dos membros da Corporación que interviñesen nas deliberacións e incidencias destas, con expresión do sentido do voto dos membros presentes. TERCEIRO.–Este extracto será publicado na sede electrónica da Corporación de acordo coa normativa sobre protección de datos. CUARTO.–Co gallo de facer efectivo este acordo, establécese o compromiso de secretaría de trasncribir e certificar aquelas partes do arquivo multimedia que requiran os interesados, sempre que respondan a un interese lexítimo. QUINTO.–Publicar este acordo para darlle a publicidade precetiva. Votos a favor: 11 (Dionisio Juan Trigo Aspa, Adam James Mongelli Barnola, Francisco Felipe Verdecia Choukairi, Leanne Elkano O'meara, Yazmina Carmen Ardura Asto, Rosa Sabina Maria Cenelia Castel Taborga, Thierno Puigdefabregas Cortegoso e Julian Alonso Merian Baceanu Sanchez Barbudo, Andrea Belen Buxton Stoica, Maria Fermina Tarco Toset e Monica Leticia Claudia Loredana Tineo Gorroño). Abstencións: 0. Votos en contra: 0. Polo que o Pleno da Corporación, acorda aprobar a proposta da Alcaldía. O que se publica aos efectos oportunos. Abegondo, 18 de xullo de 2019. O alcalde José Antonio Santiso Miramontes